Matti Heikkinen

Matti Topias Heikkinen (sündinud 19. detsembril 1983 Kajaanis) on endine Soome murdmaasuusataja. Ta kuulus klubisse Vantaan Hiihtoseura ja tema treener oli Toni Roponen. 

Heikkinen alustas suusatreeninguid 9-aastaselt ja kuni 13-aastaseni mängis ka pesapalli. Juunioride MM-võistlustel jäi tema parimaks tulemuseks seitsmes koht 10 km klassikasõidus 2003. aastal Sollefteås.

2009. aastal võitis ta Libereci maailmameistrivõistlustel 15 km klassikasõidus pronksmedali. Samadel võistlustel sai ta pronksmedali ka Soome teatevõistkonna koosseisus, kus ta sõitis avavahetust. 2011. aasta MM-il Oslos tuli ta 15 km klassikasõidus maailmameistriks.

2017. aasta maailmameistrivõistlustel võitis ta 50 km vabatehnikasõidus pronksmedali.

Heikkinen jõudis maailma karikasarjas esimest korda esikümnesse märtsis 2008. aastal Lahti etapil, kus ta oli üheksas 15 km klassikasõidus. Sama aasta detsembris sai ta La Clusaz's jälle üheksanda koha 30 km vabasõidus ja oli kuues Davosis 15 km klassikasõidus. Esimese poodiumikoha sai ta 2009. aasta novembris Beitostølenis MK-sarja avaetapil, kus oli kolmas 15 km vabasõidus. Poodiumi kõrgeimale astmele jõudis ta Davosi MK-etapil sama aasta 12. detsembril, kui võitis 15 km vabasõidu.

Heikkinen on Soome meistrivõistlustel saanud 2009. aastal Jämijärvel hõbemedali 15 km klassikasõidusJauhojärvi hallitsi SM-taistoa Jämillä YLE.fi Urheilu 10.1.2009  ning pronksmedali paarissprindis 2008. aastal Kuusamos ja 2009. aastal Kontiolahtis.Jylhä ja Jauhojärvi odotetun vahvoja mestareita YLE.fi Urheilu 27.3.2009

Sportlaskarjääri lõpetamisest teatas ta 2019. aasta märtsis.

 Saavutused 

 Maailmameistrivõistlustel 

 2009  Liberecis 
  pronksmedal 15 km klassikasõidus
  pronksmedal 4x10 km teatesõidus
 2011  Oslos 
  maailmameister 15 km klassikasõidus
 2017  Lahtis 
  pronksmedal 50 km vabatehnikasõidus

 Maailma karikasarjas 
 Tavadistantside karikas
 3. koht: 2017

Matti Heikkinen osales 203 maailma karikasarja etapil ja jõudis poodiumile 15 korral, millest neli korda kõige kõrgemale astmele.

 Maailma karikasarja etapivõidud 
Jrk-nr Aasta Kuupäev Koht Riik Ala1.2009 12. detsember Davos  10 km vabatehnikas2.2011 3. jaanuar Oberhof  20 km jälitussõit3.2016 11. märts Canmore  15 km vabatehnikas4.2016 4. detsember Lillehammer  15 km klassikatehnikas jälitussõit

 Viited 

Välislingid

 Matti Heikkinen Soome Suusaliidu kodulehel
 Matti Heikkineni koduleht

Kategooria:Soome murdmaasuusatajad
Kategooria:Sündinud 1983